ΚΑΝΟΝΙΣΜΟΣ (ΕΚ) αριθ. 2326/96 ΤΗΣ ΕΠΙΤΡΟΠΗΣ της 4ης Δεκεμβρίου 1996 για την απόδοση για το έτος 1996 της κοινοτικής εισφοράς και της συνεισφοράς των ενδιαφερομένων κρατών μελών στα ταμεία διάλυσης που αναφέρονται στον κανονισμό (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1101/89 του Συμβουλίου, της 27ης Απριλίου 1989, σχετικά με τη διαρθρωτική εξυγίανση της εσωτερικής ναυσιπλοΐας (1), όπως τροποποιήθηκε τελευταία από τον κανονισμό (ΕΚ) αριθ. 2254/96 (2), και ιδίως το άρθρο 4α και το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1101/89 καθιέρωσε καθεστώς διαρθρωτικής εξυγίανσης της εσωτερικής ναυσιπλοΐας, του οποίου το κύριο στοιχείο είναι η διοργάνωση δράσεων διάλυσης συντονισμένων σε κοινοτική κλίμακα.
ότι η χρηματοδοτική συνεισφορά της Κοινότητας στα ταμεία διάλυσης έχει προβλεφθεί για τη διάλυση πλοίων που είναι εγγεγραμμένα στον κοινό κατάλογο αναμονής, ο οποίος αναφέρεται στον κανονισμό (ΕΟΚ) αριθ. 1102/89 της Επιτροπής, της 27ης Απριλίου 1989, για τον καθορισμό ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας (3), όπως τροποποιήθηκε τελευταία από τον κανονισμό (ΕΚ) αριθ. 3039/94 (4) 7 ότι, προς το σκοπό αυτό, ενεγράφησαν πιστώσεις στο γενικό προϋπολογισμό των Κοινοτήτων για το έτος 1996 7
ότι, επιπλέον, έχει προβλεφθεί χρηματοδοτική συνεισφορά των ενδιαφερομένων κρατών μελών στα ταμεία διάλυσης για το έτος 1996 από τον κανονισμό (ΕΚ) αριθ. 2254/96 7 ότι η συμμετοχή αυτή πρέπει να υπολογίζεται συναρτήσει του μεγέθους του αντίστοιχου εν ενεργεία στόλου τους 7
ότι εναπόκειται στην Επιτροπή να κατανείμει για το έτος 1996 τη χρηματοδοτική εισφορά της Κοινότητας, καθώς και εκείνη των ενδιαφερομένων κρατών μελών μεταξύ των δύο κλάδων, δηλαδή των πλοίων ξηρού φορτίου και των ωστικών και των βυτιοφόρων συναρτήσει του αριθμού αιτήσεων πριμοδότησης που υποβλήθηκαν και να την αποδώσει στα ταμεία διάλυσης 7
ότι είναι αναγκαίο να παραταθεί η προθεσμία διεξαγωγής της διάλυσης, όπως έχει προβλεφθεί από τον κανονισμό (ΕΟΚ) αριθ. 1102/89, για να ληφθεί υπόψη ο μεγάλος αριθμός των προς διάλυση πλοίων και η συμφόρηση που θα προκύψει στα διαλυτήρια 7
ότι επίκεινται οι συνέπειες του προϋπολογισμού του 1996, ο παρών κανονισμός πρέπει να τεθεί σε ισχύ αμέσως 7
ότι τα μέτρα που προβλέπονται στον παρόντα κανονισμό αποτέλεσαν το αντικείμενο διαβουλεύσεων με τα κράτη μέλη, όπως επίσης και αντικείμενο γνωμοδότησης της ομάδας εμπειρογνωμόνων «διαρθρωτική εξυγίανση της εσωτερικής ναυσιπλοΐας», όπως προβλέπει το άρθρο 12 του κανονισμού (ΕΟΚ) αριθ. 1102/89,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο παρών κανονισμός ορίζει τους όρους χορήγησης πριμοδοτήσεων διάλυσης τα πλοία που αναφέρονται στο άρθρο 2 του κανονισμού (ΕΟΚ) αριθ. 1101/89, με βάση την αναγκαιότητα να μειωθεί η ικανότητα των στόλων εσωτερικής ναυσιπλοΐας των κρατών μελών κατά 5 % περίπου το 1996.
2. Για να επιτευχθεί ο στόχος αυτός, κρίνεται αναγκαίος συνολικός προϋπολογισμός ύψους 64 εκατομμυρίων Ecu για το 1996, από τα οποία 42 εκατομμύρια Ecu προορίζονται για τη διάλυση των πλοίων ξηρού φορτίου και των ωστικών, 22 εκατομμύρια Ecu δε προορίζονται για τη διάλυση των βυτιοφόρων.
3. Τα ταμεία διάλυσης που αναφέρονται στο άρθρο 3 παράγραφος 1 του κανονισμού (ΕΟΚ) αριθ. 1101/89 τροφοδοτούνται για το 1996, συμπληρωματικά των χρηματοδοτικών πόρων που αναφέρονται στο άρθρο 1 παράγραφος 4 του κανονισμού (ΕΟΚ) αριθ. 1102/89, με χρηματοδοτική συνεισφορά της Κοινότητας, η οποία ανέρχεται σε 20 εκατομμύρια Ecu και χρηματοδοτική συνεισφορά των ενδιαφερομένων κρατών μελών, η οποία ανέρχεται σε 41 εκατομμύρια Ecu για τη διάλυση των πλοίων που είναι εγγεγραμμένα στον κοινό κατάλογο αναμονής που αναφέρεται στο άρθρο 8 παράγραφος 6 του κανονισμού (ΕΟΚ) αριθ. 1102/89.
4. Η κατανομή της χρηματοδοτικής συνεισφοράς των ενδιαφερομένων κρατών μελών για το 1996 υπολογίστηκε συναρτήσει του μεγέθους των εν ενεργεία στόλων τους, σε ισοδύναμη χωρητικότητα, την 1η Ιανουαρίου 1996, τα δε ποσά έχουν ως εξής:
- 680 000 Ecu για την Αυστρία,
- 6 010 000 Ecu για το Βέλγιο,
- 10 450 000 Ecu για τη Γερμανία,
- 960 000 Ecu για τη Γαλλία,
- 22 900 000 Ecu για τις Κάτω Χώρες.
5. Η Επιτροπή καταρτίζει, σε συνεργασία με τις αρχές των ταμείων, τον κοινό κατάλογο αναμονής για τους δύο χωριστούς λογαριασμούς που αναφέρονται στο άρθρο 3 παράγραφος 3 του κανονισμού (ΕΟΚ) αριθ. 1101/89.
Τα διατιθέμενα ποσά από τον προϋπολογισμό για τους δύο χωριστούς λογαριασμούς χορηγούνται από τα ταμεία για τις αιτήσεις πριμοδότησης διάλυσης με τη σειρά εγγραφής των πλοίων σε αυτόν τον κοινό κατάλογο αναμονής μέχρις ότου εξαντληθούν πλήρως τα διατιθέμενα χρηματοδοτικά μέσα. Οι αρχές των ταμείων κοινοποιούν αμέσως στους πλοιοκτήτες κατά πόσον γίνονται δεκτές οι αιτήσεις τους.
Η Επιτροπή αποφασίζει πριν τις 31 Δεκεμβρίου 1996 την κατανομή των χρηματοδοτικών μέσων που αναφέρονται στην παράγραφο 2 μεταξύ των ταμείων διάλυσης συναρτήσει των αιτήσεων πριμοδοτήσεων που έγιναν δεκτές.
Άρθρο 2
Στο άρθρο 7 παράγραφος 5 πρώτο εδάφιο του κανονισμού (ΕΟΚ) αριθ. 1102/89, ο όρος «έξι» αντικαθίσταται από τον όρο «εννέα».
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Δεκεμβρίου 1996.